करीना कपूर खान के फिल्मों और किरदारों के चुनाव पर उनकी शादीशुदा होने और उनके मां बनने का कोई फर्क नहीं पड़ा है और न ही पड़ेगा। मां बनने के बाद फिल्म चुनने या नृत्य करने से पहले विचार करने के सवाल पर करीना ने कहा, 'बिल्कुल नहीं, मेरा मतलब है कि गानों और नृत्य में कुछ गलत नहीं है। इससे आपकी इज्जत कम नहीं हो जाएगी। हम फिल्मी परिवार से आते हैं और हमारी फिल्में गानों और नृत्य के लिए जानी जाती हैं, इसलिए मैं हमेशा वही करूंगी, जो मुझे सही लगेगा, मेरे व्यक्तित्व और करियर के लिए सही होगा।